93/443/ETY: Komission päätös, tehty 6 päivänä heinäkuuta 1993, afrikkalaista sikaruttoa koskevista kielloista poikkeamisesta tietyillä Espanjan alueilla tehdyn neuvoston päätöksen 89/21/ETY muuttamisesta toisen kerran



Virallinen lehti nro L 205 , 17/08/1993 s. 0028 - 0029

Suomenk. erityispainos Alue 3 Nide 51 s. 0188

Ruotsink. erityispainos Alue 3 Nide 51 s. 0188



KOMISSION PÄÄTÖS, tehty 6 päivänä heinäkuuta 1993, afrikkalaista sikaruttoa koskevista kielloista poikkeamisesta tietyillä Espanjan alueilla tehdyn neuvoston päätöksen 89/21/ETY muuttamisesta toisen kerran (93/443/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna direktiivillä 92/102/ETY(2), ja erityisesti sen 9 a artiklan, ottaa huomioon eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(3), sellaisena kuin se on viimeksi muutettuna direktiivillä 92/118/ETY(4), ja erityisesti sen 8 a artiklan, ottaa huomioon eläinten terveyttä koskevista vaatimuksista yhteisön sisäisessä lihavalmisteiden kaupassa 22 päivänä tammikuuta 1980 annetun neuvoston direktiivin 80/215/ETY(5), sellaisena kuin se on viimeksi muutettuna direktiivillä 91/637/ETY(6), ja erityisesti sen 7 a artiklan, sekä katsoo, että parantuneen terveystilanteen perusteella oli mahdollista tehdä vuonna 1988 neuvoston päätös 89/21/ETY(7) afrikkalaista sikaruttoa koskevista kielloista poikkeamisesta tietyillä Espanjan alueilla; mainittu päätös johti tautivapaan alueen ja tartunta-alueen luomiseen, vuonna 1991 päätöstä 89/21/ETY muutettiin komission päätöksellä 91/112/ETY (8) ja osa tartunta-alueesta vahvistettiin valvontavyöhykkeeksi, Badajozin maakunnan tiettyjen alueiden parantuneen terveystilanteen perusteella mainitut alueet voidaan lisätä rajattuun valvontavyöhykkeeseen, ja pysyvä eläinlääkintäkomitea on antanut asiasta myönteisen lausunnon, ON TEHNYT TÄMÄN PÄÄTÖKSEN: 1 artikla Korvataan päätöksen 89/21/ETY liite II seuraavasti: "LIITE II Kaikki Espanjan alueen osat etelään ja länteen linjasta, joka on esitetty liitteessä I, lukuun ottamatta aluetta, joka sijaitsee etelään, länteen ja pohjoiseen seuraavien väylien muodostamasta rajalinjasta: - Estremaduran ja Andalusian autonomisten alueiden raja Portugalin rajasta, kunnes se yhtyy Badajozin, Córdoban ja Ciudad Realin maakuntien rajaan, - Córdoban maakuntaraja, kunnes se risteytyy Guádalmez-joen kanssa, - Guadálmez-joki kaakkoon; maakunnan raja Ciudad Realin ja Córdoban maakuntien välillä, Rio de las Yeguas -joki etelään, jossa se muodostaa maakuntarajan Córdoban ja Jaénin maakuntien välillä; Guadalquivir -joki lounaaseen Villa del Rion kaupungista Montoron, El Carpion, Córdoban, Almodóvar del Rion, Posadasin, Peñaflorin, Villaverde del Rion, Alcolea del Rion, Sevillan ja Coria del Rion kaupunkien kautta ja Sanlúcar de Barramedaan saakka." 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä heinäkuuta 1993. Komission puolesta René STEICHEN Komission jäsen (1) EYVL N:o 121, 29.7.1964, s. 1977/64 (2) EYVL N:o L 355, 5.12.1992, s. 32 (3) EYVL N:o L 302, 31.12.1972, s. 24 (4) EYVL N:o L 62, 15.3.1993, s. 49 (5) EYVL N:o L 47, 21.2.1980, s. 28 (6) EYVL N:o L 377, 31.12.1991, s. 16 (7) EYVL N:o L 9, 12.1.1989, s. 24 (8) EYVL N:o L 58, 5.3.1991, s. 29